Normativa de Rolecraft

En aquesta pàgina s'explica tota la normativa i informació necessària per a estar al servidor. Aquesta normativa podria estar incompleta, si hi ha cap dubte, pots contactar amb els administradors a través de Discord.

### Sobre el servidor

Rolecraft és un servidor Gratuït de Minecraft amb les modalitats de Roleplay i Survival conjuntament. Tots els jugadors interpretaran un personatge creat per ells dintre de la temàtica de fantasia medieval. L’objectiu principal de tots els jugadors no és ser el millor, molestar als altres ni passar-se el joc, simplement desenvolupar el seu personatge dins d’una història conjunta que construïm junts. El servidor compta amb una WHITELIST, és a dir, per tal d’entrar s’haurà de fer una entrevista per veure si estàs capacitat per entrar al servidor i rolejar. No cal dir que és obligatori per tots els jugadors haver-se llegit tot aquest document abans d’entrar, això per garantitzar el joc net i la diversió.

### Discord

Tothom ha de ser en el servidor de DISCORD de Rolecraft per poder jugar. Al entrar sense ser de la WHITELIST et portarà a un canal on et quedaràs a l’espera de que un ADMIN et faci l’entrevista. Un cop dins de la WHITELIST passes a tenir el rol de Jugador. Els jugadors tenen accés a tots els chats de veu i als chats; “off-rol”, “dubtes”, “anuncis” i “fitxes”. Tots els jugadors tenen els mateixos avantatges en el joc ON-rol, però si ho desitges et pots fer membre VIP per accedir a diferents avantatges OFF-rol, a part de convertir-se en Moderadors del servidor. Al ser membre VIP tens accés als canals de: “música” i “moderadors”, a part dels abans mencionats. La membresía costa un total d’1€ mensual.

#### CANALS:

* **normes:** Aquí es recull tota la normativa per a que els jugadors puguin consultar-la

* **per-confirmar:** Sala d’espera per tota la gent que no estigui a la WHITELIST. Es pot parlar.

* **off-rol:** Sala de chat per els jugadors. Aquí es pot parlar de tot sempre que tingui relació amb el rol o el servidor.

* **dubtes:** Canal NOMÉS per fer i respondre preguntes als Moderadors i Admins sobre coses relacionades amb el rol o el servidor.

* **anuncis:** Canal on NOMÉS poden escriure els Admins i Moderadors. On s’anuncien events, noves normes i penalitzacions entre d’altres coses.

* **música:** Canal que NOMÉS poden fer servir admins i moderadors. En aquest canal és on s’utilitza el Bot musical.

* **fitxes:** Canal on tots els jugadors han d’enviar la fitxa del seu personatge. NOMÉS es pot passar la fitxa, res més.

* **història:** Canal on es poden deixar imatges o textos que recullin diferents events importants en la història del servidor

* **moderadors:** Canal NOMÉS per moderadors i admins que serveix per discutir sancions i proposar idees relacionades amb el servidor.

* **mems:** Canal dedicat a passar mems relacionats amb el servidor

### Creació de personatge

S’ha de seguir amb el model de fitxa que es planteja a un dels missatges fitxats al discord; anomenat “Model Fitxa”. És necessari haver omplert la fitxa abans de fer l’entrevista. Abans de jugar has de tenir ben clara la Backstory del teu personatge per tal de poder rolejar millor i prendre decisions com ell ho faria. Al crear la fitxa has de passar un pdf, link o foto de la teva fitxa per el chat de “fitxes”.

+ Info sobre la fitxa

### Normativa

Abans de fer res que no sàpigues si és legal o no, millor preguntar-ho per el canal de dubtes. El rol s’ha d’efectuar per algun canal de veu del discord o per el chat de minecraft amb algun dels següents comandaments a continuació:

**/r**

Per dir alguna cosa on-rol amb el teu personatge.

**/rx**

Per dir alguna cosa xiuxiuejant (només les persones a una distància màxima de 10 blocs reben el missatge)

**/pc (Jugador)**

Parlar amb alguna persona a través d’un psico comunicador (objecte de comunicació telepàtica que necessites per a utilitzar el comandament), després del comandament has d'especificar el nom del jugador (1) al que li vols enviar el missatge.

**/a**

Per fer alguna acció on-rol amb el teu personatge

**/d**

Per especificar algun event, informació o descripció que no sigui necessàriament una acció directe del teu personatge.

**/off**

Per dir alguna cosa of-rol.

Si hi ha algun dubte sobre els comandaments pots o escriure \_\_\_ al chat del joc o demanar ajuda per el chat de dubtes de Discord.

No es permeten conductes tòxiques, anti-rol o que privin la diversió de cap jugador. Totes les accions hauran d’estar justificades ON-ROL o es penalitzarà o simplement s'ignorarà l’acció. Si un jugador mostra conductes agressives off-rol, intenteu-lo calmar i després informeu a un moderador perquè parli amb aquest. EN CAP CAS res del que existeixi off-rol ha d’influir on-rol i s’ha de seguir l’estètica de fantasia medieval en tot moment (excepte si es roleja una millora tecnològica).

Com a jugador tens l’obligació d’acceptar el rol dels altres i tant mateix els altres del teu.

Es consideraran accions anti-rol els següents casos:

* Atacar a altres jugadors sense justificació on-rol i sense avisar l’atac d’alguna forma
* Abusar de comandaments i spamejar al chat
* Influir en la història d’altres personatges sense haver parlat amb el jugador anteriorment.
* Inventar LORE general que no estigui directament relacionat amb el teu personatge (funcionament de la màgia, divinitats, races, etc...) sense haver consultat amb algun moderador.
* Robar o destruir sense rolejar-ho amb comandament d’acció i avisant a la persona robada.
* Robar o destruir espais que requereixin de saqueig sense avisar i esperar que hi siguin les persones encarregades de defensar

### Guerres i batalles

Qualsevol interacció de PVP entre jugadors s’haurà de justificar on-rol. Quan un jugador mor en una batalla perd el coneixement i no s’ha de rolejar la mort del seu personatge si no ho vol el jugador.

#### *Tipus d’enfrontaments.*

Els enfrontaments entre jugadors poden ser de dues categories diferents:

1. **Enfrontament esportiu**: Una batalla amistosa feta o per esport o per entrenament.
2. **Estat de guerra**: Batalla conflictiva entre dos o més bàndols amb algun interés on-rol.

A més a més també s’ha d’especificar el tipus de batalla que es durà a terme:

* **Saqueig:** Només es faria en “Estat de guerra”, o com a organització de saquejadors. Un o més jugadors ataquen una base custodiada per un altre grup o jugador. Un saqueig ha d’estar rolejat per el/s saquejadors i l’afectat o els afectats han de ser en la partida.  Es faria en 3 fases, 1.presentació: S’avisa ON-ROL del saqueig i es deixa un moment perquè l’equip contrari es prepari mínimament (si és necessari es negocia per tal de que no s’efectui), 2.el saqueig: s’entra a la base i es roba el necessari, és el moment on hi ha el PVP per les dues parts i 3.la fugida: l’atacant escapa amb el botí i el defensor el persegueix (o no), l’atacant només pot lluitar en defensa i no pot atacar al que l’està perseguint sense que aquest ataqui primer. Quan l’atacant arribi a una base que li pertany i deixi el botí, el saqueig haurà acabat i haurà guanyat l’atacant. En aquest punt ja no hi ha més PVP, simplement rolejar que han perdut o planejar un rescat.
* **Batalla**: Una lluita entre més de dos jugadors en el que l’objectiu és que un grup o acabi amb l’altre o que provoqui que es rendeixin / es retirin. En el cas de ser en “Estat de guerra” és necessari que la trobada sigui pactada per cada representant dels grups participants on-rol. Una batalla pot convertir-se en saqueig si un 20% dels participants d’un equip estan fora de joc, i en aquest moment l’equip saquejador podria entrar al campament enemic (En el cas de ser un “Enfrontament esportiu”, hi ha la possibilitat de que la batalla sigui sense equips.)
* **Duel:** Un enfrontament pactat entre només dos jugadors per tal d’assolir algun objectiu on-rol. El duel acaba en el moment en el que un dels dos jugadors perd el coneixement (mort en el joc). Cal pactar on-rol les condicions de la batalla.

#### *Funcionament de l’enfrontament*

S’ha d’especificar on-rol la zona de batalla. Si algun participant abandona aquesta zona es considerarà com a fugida. Si durant un enfrontament perds la consciència i pots re-spawnejar en un campament / base al costat de la zona serà necessari que algun jugador amb rol de metge et curi abans de tornar a la batalla. En el moment en el qual un equip guanya una batalla, (si no han fugit) es pot capturar als seus integrants sense que aquests oposin resistència. Si agafes a un enemic de presoner, has de rolejar tot el que facis amb ell i ell (si tot està ben rolejat) no es pot escapar. En el cas d’intentar fer un rescat es seguiria la pauta d’un saqueig.

#### *Rols de la guerra*

L'exèrcit consistirà de 5 posicions diferents:

1. **General**: Encarregat de liderar la batalla. És el màxim responsable de l'exèrcit durant la lluita.
2. **Negociador:** Encarregat de comunicar-se, negociar i fer pactes amb l’equip contrari.
3. **Líders d’esquadró:** Estaran dirigint un esquadró en concret, han d’estar en contacte amb el general en tot moment.
4. **Curadors:** No pertanyen a cap esquadró, i participaran o poc o gens en la batalla. Seran els encarregats de curar a tots els guerrers ferits i podran ordenar a un soldat que es retiri.
5. **Soldats:** Guerrers encarregats de lluitar sense un càrrec específic.

#### *Procediment de la batalla*

Just abans de la batalla es procedirà a fer la negociació, en aquesta part hi haurà una trobada entre els negociadors dels dos bàndols en la qual es parlarà de les condicions de la lluita i s’aclarirà el procediment que s’ha de seguir. Durant la negociació el PVP no està permès. Al acabar aquesta trobada, els negociadors tornaran a la seva base i començarà la batalla.

La batalla acabarà quan o tots els membres d’un equip s’hagin retirat / mort o quan un equip es rendeixi col·locant una bandera blanca a la seva base. Les normes de la lluita en si dependran del que s’hagi decidit durant la negociació.

#### *Curació*

Quan un personatge quedi KO (mort en el joc) en batalla apareixerà al seu campament / base i per tal de que pugui seguir la lluita amb naturalitat caldrà que es rolegi una curació. Serà només després de que el soldat sigui curat per el curador que aquest podrà seguir lluitant. Si el curador és absent, seguir lluitant i morir en l’intent tindrà conseqüències, des d’una ferida permanent fins a un CK.

Alhora, cada jugador tindrà un màxim de cops que pot ser curat abans de que hi hagi conseqüències.

* Als 7 cops el personatge patirà ferides greus.
* Als 8 cops el personatge tindrà cicatrius
* Als 10 cops el personatge ja no podrà ser curat
* Als 11 cops el personatge morirà (CK)

\* Utilitzar un totem de la immortalitat no compta com a mort.

#### *El testament*

Els personatges que no vulguin morir sense tenir hereus hauran fer un testament abans de la batalla el qual guardarà el General. Si un personatge mor en batalla i no té testament, no serà possible determinar el nou propietari de les seves possessions i aquestes passaran a ser propietat del governador del seu regne de residència.

*Quan es pot destruir propietat aliena?*

Qualsevol destrucció cap a la propietat d’un altre jugador sense estar en un saqueig serà penalitzat amb un avís o baneig depenent de la gravetat de la situació. Als tres avisos es baneja al jugador. En el cas de robatori, cal que sigui saqueig si es produeix en llocs protegits (Ciutats amb defenses / policia, castells, mercats, etc...)

### CHARACTER KILL (CK)

Quan un personatge mor en el joc, el jugador té dues opcions:

O bé el personatge només ha perdut la consciència, i per tant, segueix viu, o bé es fa un CK. És a dir que el personatge mor definitivament i el jugador ha de crear una nova fitxa i abandonar totes les seves pertinences.

Aquesta decisió s’ha de prendre segons la situació en la que el jugador hagi mort. Si aquest ho considera necessari per el rol és la seva decisió fer un CK.

O sigui que la única manera de matar a un personatge és rolejar de tal manera en la que pots convencer a l’altre jugador que la única sortida és un CK.

El CK s’ha d’anunciar per el mateix jugador per el chat “off-rol”.

També cal tenir en compte, que re-viure sense justificació on-rol pot comportar una penalització per comportament anti-rol.